《减字木兰花（县斋见梅）》
宋代·姚述尧

天寒人静。啸倚胡床闲昼永。春信初回。报道南枝昨夜开。

沈沈庭院。独坐黄昏谁是伴。风过南墙。似觉天宫暗递香。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。